open-index/open-wikipedia-markdown huggingface dataset:
Padisen luostari

**Paadisen luostari** () oli Länsi-Virossa, Paadisen kylässä sijainnut sisterssiläisluostari. Luostari toimi parisataa vuotta 1300-luvulta 1500-luvulle. Luostarirakennuksista on jäljellä hyvin säilyneet rauniot. Paikalla on sijainnut linnoitus 600–800-luvuilla. Luostariajan jälkeen paikka palveli Venäjän ja Ruotsin linnoituksena sekä asuinkäytössä. 

## Historiaa
Riian lähellä sijainnut Dünamünden sisterssiläisluostari sai vuonna 1220 Paadisen tienoilta maa-alueita korvauksena avusta kristinuskon levittämisessä alueella. Ensimmäisenä rakennuksena paikalle pystytettiin mahdollisesti kivinen kappeli, ja osa luostarin munkeista siirtyi sinne huolehtimaan paikallisesta uskonelämästä. Koska Dünamünden luostarin maat oli pakko myydä vuonna 1305, munkit muuttivat Paadiseen vuonna 1310 ja aloittivat uuden luostarin rakentamisen vuonna 1317. Parhaimmillaan luostari oli vuoden 1400 tienoilla. Luostari selvisi myös 1500-luvun alkupuolen uskonpuhdistuksesta.

1500-luvun puolivälissä munkit ajettiin luostarista pois ja päärakennuksesta tehtiin linnoitus. 1500- ja 1600-luvuilla luostari kärsi ruotsalaisten ja venäläisten taisteluissa. Kuningas Kustaa II Adolf lahjoitti entisen luostarin alueista suuren osan vuonna 1622 Rammin suvulle. He muuttivat sinne asumaan ja remontoivat sisätiloja muistuttamaan barokkityyliä. Rammit asuivat luostarissa vuoteen 1766, jolloin rakennukset paloivat salamaniskun aiheuttamassa tulipalossa. Luostarirakennusten materiaalia käytettiin läheisen Paadisen kartanon rakentamiseen.

## Luostarin vaikutukset Suomessa
Luostari hankki 1300-luvulla maaomaisuutta Suomesta Uudeltamaalta. Alueita oli ainakin Sipoossa, Porvoossa ja Pernajassa. Luostari myi omaisuutensa pois 1400-luvun alussa. 

Ruotsin kuningas Maunu Eerikinpoika lahjoitti 15. toukokuuta 1351 Tallinnan hiippakuntaan kuuluneelle luostarille Porvoon kirkon pappien nimittämisoikeuden sekä oikeuden Ahvenkosken  ja Vantaanjoen lohenkalastuksiin. Kalastuksen harjoittaminen kuitenkin vaikeutui. Luostarin valtaoikeudet alueella siirrettiin vuonna 1428 Turun piispanistuimelle.

Paadisen luostari hallinnoi 1300-luvun jälkipuolella ja 1400-luvun alussa hyvin laajaa maaomaisuutta. Luostarin omistuksiin Uudellamaalla kuului alkuaan noin 100 tilaa, joiden lisäksi tuli aikaa myöten torppia ja uudistiloja. Niiden määrä saattoi nousta 5-10 prosenttiin Uudenmaan viljelmistä. Vaikuttaa siltä, että virolaisia muutti Padisen hallinnoimalle alueelle Uudellemaalle.

## Lähteet

## Aiheesta muualla

* 
* Luostarin kotisivut  
* Padisen kartanon sivusto  
* Luostariharrastajan sivusto 
* Maunu Eerikinpojan kirje luostarille
Maarianhaminan kaupungintalo

**Maarianhaminan kaupungintalo** on Maarianhaminan kaupunginhallituksen sekä -valtuuston kokoontumispaikka. Se on valmistunut vuonna 1939, ja sen on suunnitellut suomalainen arkkitehti Lars Sonck.

## Aiheesta muualla
Aortan laajentuma

**Aortan laajentuma** (*aortta-aneurysma*) on heikentyneeseen aorttaan liittyvän valtimotaudin eli ateroskleroosin seurauksena syntynyt pullistuma. Se voi joskus harvoin syntyä myös synnynnäisesti heikon seinämän seurauksena. Se on yleinen munuaisvaltimotason alapuolella, mutta laajentumia voi esiintyä missä tahansa kohdassa aorttaa. 

Aortta-aneurysmien merkittävimmät riskitekijät ovat samat kuin ateroskleroosin eli tupakointi, miessukupuoli, ikä, korkea verenpaine ja korkea veren kolesteroliarvo. Nykyään ajatellaan, että valtaosa aortta-aneurysmista syntyy sydän- ja verisuonitautien seurauksena. Aiemmin aortta-aneurysma saattoi syntyä myös infektion, esimerkiksi kupan, seurauksena, mutta sellaiset aneurysmat ovat länsimaissa äärettömän harvinaisia.

Aortta-aneurysma voi tuntua vatsan alueella sykkivänä pullistumana, mutta se on tavallisesti oireeton, kunnes se puhkeaa. Aneurysman puhkeaminen on hengenvaarallinen tilanne. Suuri osa potilaista kuolee jo ennen kuin ehtii sairaalaan, ja sairaalaan päässeistäkin vain osa selviää hengissä. Aneurysman puhkeamisen riski on sitä suurempi, mitä suurempi aneurysman halkaisija on.

Aortta-aneurysmien tiedetään kasvavan hitaasti vuosien kuluessa. Nykyään aneurysma pyritään yleensä leikkaamaan, kun niiden halkaisija on noin 5 cm tai jo aiemmin, jos niiden on seurannassa huomattu kasvavan tavanomaista nopeammin. Sekä puhjenneen aneurysman korjausleikkauksessa että ei-kiireellisessä korjausleikkauksessa aortan laajentunut osa korvataan vahvalla, esimerkiksi dacronista punotulla putkella. Vaihtoehtoisesti aneurysma voidaan korjata myös katetrin kautta laajentumakohtaan uitettavalla stentillä. Valittu menetelmä riippuu potilaan kunnosta ja hoitavan lääkärin harkinnasta. 

Myös ei-kiireellisiin korjausleikkauksiin liittyy muun muassa halvaantumisen ja kuoleman riski. Tästä syystä lääkärit pyrkivät kaiken aikaa kehittämään keinoja, joilla voitaisiin tunnistaa ne potilaat, joilla on poikkeuksellisen suuri riski saada aneurysman repeämä.

## Lähteet
Francisco Fernández Ochoa

**Francisco ”Paquito” Fernández Ochoa** (25. helmikuuta 1950 Madrid, Espanja – 6. marraskuuta 2006 Madrid, Espanja) oli espanjalainen alppihiihtäjä ja maansa toistaiseksi ainoa kultamitalisti talviolympialaisissa.

Urallaan Fernández Ochoa voitti vain yhden alppihiihdon maailmancupin osakilpailun, mutta Sapporon vuoden 1972 olympialaisissa hän voitti pujottelun kultamitalin. Sankt Moritzin MM-kilpailuissa 1974 Fernández Ochoa saavutti pronssia pujottelussa.

Fernández Ochoan sisko Blanca saavutti olympiapronssia Albertvillen olympialaisissa 1992. Sisarukset olivat vuoteen 2018 saakka Espanjan ainoat talviolympialaismitalistit.

Fernández Ochoa kuoli 56-vuotiaana imusolmukesyöpään.

## Lähteet
* 
* 

### Viitteet
Aneurysma

**Aneurysma** tarkoittaa valtimon pullistumaa. Etymologisesti sana on peräisin kreikan sanoista *ana* (=ylös, esiin) ja *eurynein* (=laajentaa). Aneurysmia voi esiintyä monissa elimissä. Yleisimmin termiä aneurysma käytetään verisuonissa (esimerkiksi aivoaneurysma ja aortta-aneurysma) esiintyvistä pullistumista, mutta sitä voidaan käyttää esimerkiksi myös sydämen paikallisesta pullistumasta, jollainen voi syntyä esimerkiksi sydäninfarktin seurauksena. Suuren verisuonen, esimerkiksi aortan, aneurysma voi puhjeta ennalta arvaamatta, jolloin seurauksena on nopea verenhukka, joka ilman välitöntä kirurgista hoitoa johtaa potilaan kuolemaan.

Aivoaneurysma saattaa harvoissa tapauksissa puhjeta kaatumisesta johtuneen päänkolahduksen seurauksena. Suurten verisuonten, varsinkin aortan, aneurysmat liittyvät ihmisillä verisuonten rappeutumiin, kalkkeutumiin ja muihin sairauksiin, joissa sidekudos heikkenee. Kotieläimillä aneurysmat liittyvät useimmiten suurten verisuonten heikkenemiseen ja arpeutumiseen, joita yleisimmin aiheuttavat sisäloisten toukkamuodot, jotka porautuvat verisuonten seinämiin. 

## Lähteet

## Aiheesta muualla

* Terveyskirjasto: Pertti Mustajoki, Aortan laajentuma (aneurysma), Lääkärikirja Duodecim, 23.7.2022
* Mayo Clinic: Aneurysms 
* Johns Hopkins Medicine: Aneurysm
Mikko Karmila

**Mikko Santeri Karmila** (s. 3. helmikuuta 1964 Lohja)  on suomalainen tuottaja, miksaaja ja äänittäjä, joka on työskennellyt erityisesti rock- ja metalliyhtyeiden kanssa.

Karmilan yhteistyökumppaneita ovat olleet muun muassa yhtyeet ja artistit Road Crew, Stone, Kotiteollisuus, Norther, Nightwish, Lullacry, Sonata Arctica, Amorphis, Waltari, Tarot, Peer Günt, Timo Kotipelto, Timo Tolkki, Timo Rautiainen, Stratovarius, Moon Cakes, Don Huonot, Charon, Children of Bodom, Tracedawn, Popeda, Lordi ja Impaled Nazarene.

Karmila soitti Itä-Saksa- ja Moon Cakes -yhtyeissä.

Hänet palkittiin vuoden 1991 Emma-gaalassa Vuoden tuottaja -palkinnolla.

## Lähteet

## Aiheesta muualla
*Mikko Karmila lauluntekijänä - Fono.fi
Honkaranta (Oulainen)

**Honkaranta** on Oulaisissa Piipsjärven rannalla oleva kylä, jossa on hiihto- ja ulkoilukeskus. Siellä sijaitsee kylän osittain tunnetuksi tekemä Honkamaja.
Los Angelesin kansainvälinen lentoasema

**Los Angelesin kansainvälinen lentoasema**  on lentoasema Los Angelesissa, Kaliforniassa. Se on maailman viidenneksi vilkkain lentoasema sekä Yhdysvaltain toiseksi vilkkain matkustajamäärissä mitattuna (2019). Lentoaseman kautta matkusti 84 557 968 ihmistä vuonna 2017. Kentältä tehtiin nousuja ja laskuja 700&nbsp;362 kappaletta vuonna 2017. 

## Historia
Los Angelesin kaupunki teki päätöksen Los Angelesin kansainvälisen lentokentän rakentamisesta Mines Fieldina tunnetulle alueelle heinäkuussa 1928. Lentokentän ensimmäinen rakennus, Hangar No. 1, rakennettiin seuraavana vuonna. Lentokenttä vihittiin käyttöön virallisesti 7. heinäkuuta 1930. Ensimmäiset kaupalliset lennot Los Angelesin lentokentällä aloitettiin kuitenkin vasta vuonna 1946. Lentokentän ensimmäinen terminaali avattiin tammikuussa 1984. Kuusi vuotta myöhemmin lentokentän alkuperäinen Hangar No. 1 -rakennus hyväksyttiin Register of Historical Places -listalle kansallisesti arvokkaana muistomerkkinä. Helmikuussa 2007 lentokentällä tehtiin ensimmäinen laaja remontti, kun Tom Bradley International -terminaaliin tehtiin 700 miljoonaa dollaria maksanut sisätilaremontti.

Lentoasema suljettiin 29. huhtikuuta 1992, Rodney Kingiin kohdistuneen rasistisen poliisiväkivaltatapauksen aiheuttamien Los Angelesin mellakoiden takia. Se avautui uudelleen 17. tammikuuta 1994, Northridgen maanjäristyksen jälkeen.
Tiedosto:Los Angeles Airport, 1931.jpg|Lentoasemaa vuonna 1931. Kuvan keskellä on Hangar No. 1.
Tiedosto:Los Angeles Airport 1962, Overview JP5964703.jpg|Lentoasemaa vuonna 1962.
Tiedosto:Los Angeles Airport 1963, Overview JP6529213.jpg|Lentoasemaa vuonna 1963.


## Arkkitehtuuri
Lentoasemaan kuuluu Theme Building -nimellä tunnettu rakennus, joka on itsessään nähtävyys. Se on 1961 valmistunut ’avaruusajan arkkitehtuuria’ (ns. Googie-arkkitehtuuria) ilmentävä rakennus, jonka on sanottu muistuttavan neljälle jalalle laskeutunutta avaruusalusta tai ufoa. Rakennuksen pääsuunnittelijoita olivat William Pereira ja Charles Luckman, mukana myös Paul Williams ja Welton Becket.

## Terminaalit
Lentokenttä jakautuu yhdeksään terminaaliin, jotka muodostavat keskenään hevosenkengän muotoisen kompleksin. Terminaalien yhteenlaskettu pinta-ala on 186&nbsp;000 neliömetriä.
### Terminaalit

* Terminaali 1
* Terminaali 2
* Terminaali 3
* Tom Bradley International Terminal
* Terminaali 4
* Terminaali 5
* Terminaali 6
* Terminaali 7
* Terminaali 8

## Kiitotiet
Lentoasemalla on neljä keskenään samansuuntaista kiitotietä, 06L/24R, 06R/24L, 07L/25R ja 07R/25L.

## Turvallisuus
Los Angelesin kansainvälisen lentoaseman turvallisuus on Los Angelesin lentokenttäpoliisin vastuulla. Lentokenttäpoliisi perustettiin vuonna 1946 ja siihen kuului alkujaan vain kuusi aseistettua "lentokenttävartijaa" sekä yksi lentokenttäpoliisien toimintaa valvonnut valvoja. Nykyisin lentokenttäpoliisin alaisuudessa työskentelee noin 1 100 poliisia sekä siviiliä.

Kiitotiellä 24L sattui 35-henkeä vaatinut onnettomuus US Airwaysin lento 1493 helmikuussa 1991.

## Lähteet

## Aiheesta muualla

*Kotisivut
*
Vaskuliitti

**Vaskuliitit** ovat verisuonitulehduksia. Vaskuliitit ovat harvinaisia sairauksia. Nykykäsityksen mukaan ne ovat autoimmuunisairauksia, eli niissä elimistön tulehdussolut hyökkäävät elimistön omia rakenteita vastaan. On myös viitteitä siitä, että erilaiset infektiot voisivat toimia laukasevina tekijöinä vaskuliittien synnyssä. Kova fyysinen rasitus voi laukaista vaskuliitti-ihottuman jaloissa. Oirekuvaltaan ja tautimekanismeiltaan huomattavasti toisistaan poikkeavia vaskuliitteja tunnetaan useita.

Vaskuliitit voidaan jaotella karkeasti suurten suonten tauteihin (temporaaliarteriitti ja Takayasun arteriitti) ja keskisuurten ja pienten suonten tauteihin (Kawasakin tauti, ANCA-vaskuliitit, polyarteritis nodosa, mikroskooppinen polyangiitti, Wegenerin granulomatoosi, Churg-Straussin oireyhtymä ja Henoch-Schönleinin purppura).

Vaskuliitteihin luetaan nykyään myös ei-systeemiset (non-systematic vasculitis neuropathy, NSVN) versiot, joissa vaurio kohdistuu pääasiassa ääreishermostoon. Koska NSVN:ssä kaikki veriarvot voivat olla normaalit, varma diagnoosi on mahdollinen vain onnistuneella hermobiopsialla. Hoitolinja mukailee muita vaskuliittisairauksia, ja ennuste on muita vaskuliitteja parempi. Hankalan diagnoosin ja yleisen harvinaisuuden takia lääkehoidon aloitus voi viivästyä vuosia tai jäädä saamatta.

## Suurten suonten vaskuliitit

### Temporaaliarteriitti
Temporaaliarteriitti on vanhuksilla esiintyvä vaskuliitti, jossa tyyppilöydöksenä on ohimovaltimon (arteria temporalis) tulehdus. Oireena on tavallisesti väsymys, yleinen sairauden tunne, kuume, ohimopäänsärky, joskus leukojen kipu ja väsyminen syödessä ja joskus myös silmän sokeutuminen ja aivoinfarktit. Kaikkia oireita ei yleensä esiinny samalla potilaalla. Tautiin liittyy tavallisesti huomattavan korkea lasko. Diagnoosi voidaan varmistaa ottamalla koepala ohimovaltimosta histologista tutkimusta varten. Tautia hoidetaan suuriannoksisellä kortisonihoidolla.

### Takayasun arteriitti
Tauti on erittäin harvinainen. Se ilmenee yleensä alle 40-vuotiailla naisilla. Oireena on tavallisimmin käsien väsyminen ja kipua ja mahdollisesti käsien verenkierron heikentyminen (pulssipuoliero tai toispuolinen pulssittomuus).

### Keskisuurten ja pienten suonten vaskuliitit
Kawasakin tauti, ANCA-vaskuliitit, polyarteritis nodosa, mikroskooppinen polyangiitti, Wegenerin granulomatoosi, Churg-Straussin oireyhtymä ja Henoch-Schönleinin purppura.

## Lähteet
*edemicine.com

### Viitteet

## Aiheesta muualla
Bihari-eläimistökausi

**Bihari-eläimistökausi** oli varhais-pleistoseeniin sijoittunut nisäkäsfossiilien perusteella määritelty ajanjakso Euroopassa. Kaudelle nimen antanut Bihari sijaitsee Karpaateilla Unkarissa.

## Lähteet
Noidansolmu

**Noidansolmu** on symboli, jota käytettiin keskiajalla ja sen jälkeen Euroopassa suojaamaan noitien taikuuksilta. Noidansolmu kuvaa noitien taikuuksia, joita tehtiin solmujen avulla. Suojaavana periaatteena oli, kuten monen muunkin symbolin kohdalla, että pahan kuva suojaa pahalta. Noidansolmuja tehtiin talojen tai tallien oven yläpuolelle. Noidansolmu on muunnos hannunvaakunasta. Eräs merkin taikavoimaa lisäävä tekijä saattoi olla se, että melko monimutkaisen merkin saattoi piirtää jatkuvalla liikkeellä.

Suomessa noidansolmuja on kaiverrettu erilaisiin puuesineisiin, kuten maitopyttyihin, piimäastioihin ja lypsykiuluihin.

Noidansolmu on myös loitsu, joka oli yleensä pitkä, tiukasti monimutkaisiin silmukoihin sidottu naru. Se mainitaan *[[Noitavasara|Noitavarasa]]*-teoksessa eräänä vanhimmista noitakeinoista. Se tunnetaan ympäri maailman, ja sitä käytettiin moniin eri tarkoituksiin. Kirjassa kerrotaan, miten Suomessa tietäjät tapasivat myydä tuulta tällaisia köysiä kauppatavarana käyttäen. Kun solmuja avattiin yksitellen, tuulen uskottiin yltyvän sitä mukaan.

## Lähteet

## Aiheesta muualla
*altreligion.about.com
Rauhaton sydän

__NOTOC__
**Rauhaton sydän** on Badding Rockersin albumi vuodelta 1989.

## Kappaleet

### A-puoli
#
#
#
#
#
#

### B-puoli
#
#
#
#
#
#
#Seikkailu (säv. ja san. Rokka)

## Kokoonpano

### Yhtye
* Marko Haavisto – laulu, basso
* Mika Rokka – kitara
* Ville Uljas – kitara
* Kuja Salmi – rummut, taustalaulu

### Vierailevat muusikot
* Eero Ojanen – piano (kappaleet 3 ja 7)
* Tapani Rinne – saksofoni (kappaleet 3 ja 8)

### Tuotanto
* Pekka Aarnio – tuottaja, äänittäjä, miksaaja
* Kari Kalén – tuottaja, äänittäjä, miksaaja, kansikuva
* Pekka Pusa – yhtyekuva

## Lähteet
* Suomen äänitearkiston tietokanta
* Rauhaton sydän -vinyyli
* ''Rauhaton sydän'' discogs.com -sivustolla
Teurgia

**Teurgia** (, jumalan työ, ihme. ) tarkoittaa sellaisten rituaalien suorittamista, joiden tarkoituksena on pakottaa tai taivutella jumala tai muu yliluonnollinen olento tekemään jokin haluttu asia tai ”vetää henget maan päälle”. *Teurgilla* tarkoitetaan ”ihmeiden tekijää” tai ”henkien manaajaa”.

Länsimaisen teurgian juuret ulottuvat antiikin uusplatonismiin. Tunnettuja teurgeja olivat muun muassa Ammonios Sakkas, Plotinos, Porfyrios ja Iamblikhos. Iamblikhoksen nimiin on laitettu aihetta käsittelevä teos ''Teurgia'' eli ''Egyptiläisistä mysteereistä''.

Helena Blavatskyn mukaan teurgin oli oltava ”ehdottoman puhdas ja epäitsekäs vaikuttimiensa puolesta, voidakseen toteuttaa työnsä”. Teurgia on teosofiassa ensimmäinen magian kolmesta alalajista, jotka ovat teurgia, goetiikka ja luonnon magia.

## Lähteet

* http://www.britannica.com/
* 
* 

### Viitteet
Haagin sopimus

**Haagin sopimus** on yhteinen nimike useille kansainvälisille sopimuksille. Sopimukset syntyivät Haagissa Alankomaissa.

# Haagin sopimukset 1899 ja 1907 käsittelevät laillisia ja laittomia sodankäynnin tapoja, esimerkiksi angaarioikeutta. Sopimusten perusteella perustettiin Pysyvä välitystuomioistuin.
# Kansainvälisen patenttitoimiston (1947) sekä kaavojen ja mallien suojelun (1925, 1934) sopimukset.
# Vekseli- ja shekkioikeuden yhtenäistämisen sopimukset (1910, 1912, 1930, 1931).
# Haagin yleissopimus kulttuuriomaisuuden suojelusta aseellisen selkkauksen sattuessa vuodelta 1954.
# Haagin sopimus kansainvälisestä yksityisoikeudesta (1896, 1902, 1905).
# Haagin kansainvälisen yksityisoikeuden konferenssin 17. istunnossa vuonna 1993 hyväksyttiin yleissopimus lasten suojelusta ja yhteistyöstä kansainvälisissä lapseksiottamisasioissa. Sopimuksen tarkoituksena on varmistaa, että kansainväliset lapseksiottamiset toteutetaan lapsen edun mukaisesti ja kansainvälisessä oikeudessa tunnustettuja lapsen perusoikeuksia kunnioittaen.

## Lähteet

## Aiheesta muualla
* Haagissa 1907 tehdyt sopimukset (suomeksi).
* Haagin yleissopimus ,
Jukatek

**Jukatek** (omakielinen nimi *Maaya t'àan* [màːjaʔ tʼàːn]) on Jukatanin niemimaalla ja osissa Guatemalaa ja Belizeä puhuttu mayakieli. Äidinkieliset puhujat käyttävät nimeä *maya*. "Jukatek" on kielitieteilijöiden käyttöön ottama nimitys kielen erottelemiseksi muista mayakielistä. Vuoden 2010 väestönlaskennan mukaan kielellä on 786 113 puhujaa. Jukatekia kirjoitetaan nykyään latinalaisella aakkostolla, joka saapui alueelle espanjalaisten valloittajien mukana 1500-luvulla. 

Kielen ei katsota olevan uhattu. 

## Fonologia

### Konsonantit

Lähde:  

### Vokaalit

Kaikki vokaalit voivat esiintyä niin lyhyinä kuin pitkinäkin. Lisäksi jukatek on tonaalinen kieli, jota merkitään toisinaan akuutilla (nouseva tooni) ja gravis (laskeva) aksentilla. Tonaalisia eroja tehdään vain pitkien vokaalien kohdalla, lyhyet vokaalit ovat neutraaleja. 

Lähde: 

## Kirjoitusjärjestelmä
Perinteisesti jukatekia on kirjoitettu mayojen hieroglyfeillä. 1500- ja 1600-kuluessa tämä järjestelmä korvautui latinalaisilla aakkosilla.. Hieroglyfit ovat luonteeltaan piktografisia tai foneettisia ja niitä on noin 800 erilaista. Hieroglyfejä opittiin tulkitsemaan uudestaan 1950-luvulla..

Nykyään jukatekia kirjoitetaan latinalaisin aakkosin.

## Kielioppi
Jukatekissa ei ole kieliopillista sukua. Mikäli sukupuolta halutaan kuitenkin eritoten painottaa esim. ihmisten kohdalla, sanan eteen liitetään joko suffiksi x- (nainen) tai h- (mies): xmen (naispuolinen shamaani) vs. hmen (miespuolinen shamaani)..

Lukusanat 1–10 jukatekiksi:  

## Lähteet

## Aiheesta muualla

*  Jukatekinkielinen Wikipedia hautomossa
Hopfin–Rinowin lause

Matematiikassa **Hopfin–Rinowin lause** koskee Riemannin monistolla määritellyn täydellisen avaruuden geodeesejä. Lause on nimetty Heinz Hopfin ja hänen oppilaansa Willi Rinowin mukaan.

# *M*:n suljetut ja rajoitetut osajoukot ovat kompakteja.
# *M* on täydellinen metrinen avaruus.
# *M* on geodeettisesti täydellinen. Tämä tarkoittaa sitä, että kaikilla *M*:n alkioilla *p* eksponenttikuvaus \exp_p on määritelty koko tangenttiavaruudessa T_pM. 

Joskus seuraavaa yleisempää lausetta kutsutaan myös Hopfin–Rinowin lauseeksi: Jokainen täydellinen lokaalisti kompakti sisäinen avaruus on aidosti geodeesinen avaruus. 

## Aiheesta muualla
* Jürgen Jost, *Riemannian Geometry and Geometric Analysis*, (2002) Springer-Verlag, Berlin.   *Luku 1.4*.
Nelspruit

**Nelspruit**, nykyään virallisesti **Mbombela**, on 59&nbsp;000 asukkaan kaupunki Etelä-Afrikan koillisosassa Limpopo-joen varrella. Kaupunki on myös Mpumalangan provinssin pääkaupunki. Nelspruit sijaitsee noin 100 kilometriä länteen Mosambikin rajalta ja 330 kilometriä itään Johannesburgista.

Kaupungissa sijaitsee Kruger Mpumalangan kansainvälinen lentoasema, jota käytetään pääosin reittilentoihin Johannesburgiin.

Nelspruitiin rakennettiin jalkapallostadion vuoden 2010 MM-kilpailuja varten. Stadionin nimi on Mbombela Stadium ja sen kapasiteetti on yli 40&nbsp;000 ihmistä.

## Lähteet

## Aiheesta muualla
Dynkinin luokka

Reaalianalyysissä mitta-avaruuden *X* **Dynkinin luokka**, eli **''d''-systeemi**, on kokoelma D\subset \mathcal{P}(X), jolle on voimassa
* X\in D
* Jos A,B\in D ja A\subset B, niin B\setminus A\in D
* Jos A_1\subset A_2\subset \cdots ja A_k\subset D kaikilla k\in \mathbb{N}, on myös \cup_{k=1}^n A_k\in D
## Aiheesta muualla
Ilkka Holopainen: Moderni reaalianalyysi, syksy 2005
Johan Micoud

**Johan Micoud** (s. 24. heinäkuuta 1973, Cannes, Ranska) on ranskalainen entinen jalkapalloilija, pelipaikaltaan hyökkäävä keskikenttäpelaaja.

Micoud aloitti ammattilaisuransa Cannesissa vuonna 1992. Vuonna 1996 hän siirtyi Bordeaux'n joukkueeseen. Vuosina 2000–2002 Micoud edusti italialaista Parmaa ja vuosina 2002–2006 saksalaista Werder Bremeniä. Vuonna 2006 hän palasi Bordeaux'n riveihin. Paluu kotimaahan ei ole kuitenkaan sujunut toivotulla tavalla. Kauden 2007-08 jälkeen Micoud ja Bordeaux eivät enää jatkaneet veteraanin sopimusta.

Ranskan maajoukkueessa Micoud pelasi vuosina 1999–2004 17 ottelua ja teki niissä yhden maalin. Hän jäi kuitenkin maajoukkueurallaan Zinédine Zidanen varjoon. Micoud oli mukana Ranskan joukkueessa vuoden 2000 EM-kisoissa ja vuoden 2002 MM-kisoissa. Hän voitti Ranskan riveissä EM-kultaa vuonna 2000.

## Saavutukset
*Ranskan-mestaruus 1999
*Italian cupin voitto 2002
*Saksan-mestaruus 2004
*Saksan cupin voitto 2004
*Ranskan liigacupin voitto 2007
*Euroopan-mestaruus 2000

## Lähteet

## Aiheesta muualla
*Profiili Bordeaux'n sivuilla
Translaatio

**Translaatio** ( < *transferre,* kuljettaa yli) voi tarkoittaa ainakin seuraavia asioita:
*translaatio (matematiikka), euklidisessa geometriassa jokaisen pisteen siirtämistä tietyn matkaa,
*translaatio (fysiikka), jokaisen objektin siirtämistä tietyn vektorin mukaan,
*translaatio (biologia), osa proteiinin biosynteesiä.
*translaatio (uskonto), pyhäinjäännösten siirtäminen
*translaatio, käännös kielestä toiseen
*translaatio, luovutus
Suicide in Dark Serenity

__NOTOC__
**Suicide in Dark Serenity** on yhdysvaltalaisen yhden miehen black metal -yhtyeen Xasthurin EP-julkaisu. Alun perin se julkaistiin vähänpainetuissa vinyyliformaateissa vuonna 2003, mutta vuonna 2004 siitä painettiin cd-versio. Kyseinen cd-versio on remasteroitu vanhasta, ja se sisältää bonuksena 17-minuuttisen harjoitteluotoksen *[[Nocturnal Poisoning]]* -debyyttialbumin nauhoituksista.

Nimikappale on ollut alkujaan demolla *[[A Gate Through Bloodstained Mirrors]]*, jossa se on tosin pari minuuttia pidempänä.

## Kappaleet
# 
# 
# 
# 
# 

## Aiheesta muualla
* 
* Arvostelu
Carl Steffeck

**Carl Constantin Heinrich Steffeck** (myös **Karl Steffeck**, 4. huhtikuuta 1818 Berliini – 11. heinäkuuta 1890 Cranz) oli saksalainen  taidemaalari ja graafikko. Hänet tunnetaan ennen kaikkea hevos- ja koiramaalauksista.

## Elämänvaiheet
Varakkaan taiteenharrastajan poika Steffeck opiskeli jo lukioaikana Berliinin Taideakatemiassa. Hän siirtyi 1837 hevosmaalari Franz Krügerin mestariluokalle ja myöhemmin oppilaaksi Carl Joseph Begasin ateljeehen. Vuonna 1839 hän lähti Pariisiin, missä hän oli kaksi kuukautta Paul Delarochen oppilaana ja tutki erityisesti Horace Vernetin teoksia. Vuodet 1840–1842 hän oleskeli Italiassa.

Palattuaan kotimaahan hän maalasi enimmäkseen metsästys- ja eläinmaalauksia. Siihen lajiin kuuluu suuri historiallinen maalaus *Albrecht Achilles taistelee nürnbergiläisen kanssa viiristä* (1848), jolle on erityisesti ominaista väriloisto ja mestarillinen hevosten kuvaus. Preussin valtio hankki maalauksen 1864 Kansallisgalleriaan Berliiniin.

Steffeck erikoistui yhä enemmän paikallaan olevien ja liikkuvien hevosten kuvaamiseen sekä kilpailumaalauksiin ja hevosmuotokuviin. Hän maalasi myös runsaasti pienikokoisia muotokuvia, muutamia suuria historiallisia maalauksia, akvarelleja, litografioita ja syövytyksiä sekä teki muutamia pronssisia eläinaiheisia veistoksia. Steffeckin oppilas Max Liebermann on kertonut, että Steffeck maalasi pienet ratsastajakuvansa, jotka hän myi kuudella kultarahalla, useimmiten yhdessä istunnossa, jotta malli sai kuvan saman tien mukaansa. 

1800-luvun puolivälistä alkaen Steffeck omistautui yhä enemmän opettamiselle. Hänen oppilaitaan oli muun muassa Hans von Marées. Steffeckistä tuli professori Berliinin taideakatemiaan 1859, ja 1880 hänet kutsuttiin Königsbergin taideakatemian johtajaksi.

Hän kuoli yllättäen 1890 saatuaan halvauksen. Hänet on haudattu Berliiniin.

## Teoksia

Kuva:Carl Steffeck Schimmel Hund Bursche.jpg|Carl Steffeckin maalaus *Kimo, koira ja nuorukainen*.
Kuva:Carl Steffeck Freunde.jpg|Carl Steffeckin litografia *Ystävykset*  noin vuodelta 1840.
Kuva:Carl Steffeck Hunde 1856.jpg|Carl Steffeckin maalaus *Koiria* (1856).


## Aiheesta muualla
Kongressi

**Kongressi** voi tarkoittaa:

* Wienin kongressi
* Siirtokuntien kongressi
* Yhdysvaltain kongressi
* Kiinan kansankongressi
* Ukrainalaisten Nationalistien Kongressi

## Katso myös

* Konferenssi
Luettelo suomalaisjoukkueiden otteluista jalkapallon eurocupeissa

Tämä on **luettelo suomalaisjoukkueiden otteluista jalkapallon eurocupeissa**. Se sisältää kaikki Mestarien liigan, Eurooppa-liigan, Konferenssiliigan, Naisten mestarien liigan ja UEFA Youth Leaguen sekä niiden edeltäjien ottelut. Mukana on myös lakkautettu Intertoto Cup. Suomalaisjoukkueiden maalit ovat tuloksissa ensin ja kotiotteluiden tulokset on lihavoitu.

## Miehet
### Euroopan cup ja Mestarien liiga
Kilpailu tunnettiin kauteen 1991–1992 saakka nimellä Euroopan cup. Suomi osallistui vuonna 1955 käynnistyneeseen kilpailuun ensimmäistä kertaa vuonna 1958.

### Messukaupunkien cup, UEFA-cup ja Eurooppa-liiga
Kilpailu tunnettiin vuosina 1955–1971 nimellä Messukaupunkien cup ja 1971–2009 nimellä UEFA-cup. Suomi osallistui kilpailuun ensimmäistä kertaa kaudella 1970–1971.

### Konferenssiliiga

### Cup-voittajien cup
Suomi osallistui vuonna 1960 käynnistyneeseen kilpailuun ensimmäistä kertaa kaudella 1963–1964. Cup-voittajien cup yhdistettiin UEFA-cupiin kauden 1998–1999 jälkeen.

### Intertoto Cup
Vuonna 1961 perustettu Intertoto Cup siirtyi UEFA:n alaisuuteen 1995, jolloin Suomi oli mukana ensimmäistä kertaa. Vuosina 1995–1997 pelattiin aluksi lohkovaihe yksinkertaisena sarjana, jonka jälkeen lohkovoittajat jatkoivat cup-kierroksille. Vuonna 1998 siirryttiin kokonaan cupmuotoiseen turnaukseen. Intertoto Cup lopetettiin 2008.

## Naiset
### Naisten UEFA Cup ja Mestarien liiga
Naisten UEFA Cup järjestettiin viimeisen kerran kaudella 2008–2009, jonka jälkeen sen korvasi Naisten mestarien liiga.

### UEFA Europa Cup
UEFA Europa Cup pelataan ensimmäisen kerran kaudella 2025–2026.

## Nuoret
### UEFA Youth League

## Tilastoja
Yhteenveto suomalaisjoukkueiden pelikausista ja otteluista eurocupeissa. Tilastot on päivitetty kauden 2017/2018 jälkeen.
### Miehet

### Naiset

### Nuoret

## Lähteet
* Kauteen 2002–2003 saakka ulottuvat tulokset: *Jalkapallon pikkujättiläinen*, Helsinki WSOY 2003
* Kauden 2002–2003 jälkeiset tulokset: Uefa
* Naisten UEFA Cup: Uefa
Hydra Head Records

**Hydrahead Records** on yhdysvaltalainen levy-yhtiö, jonka perusti Aaron Turner (joka on myös Isis-yhtyeen keulakuva) New Mexicossa. Levy-yhtiö on erikoistunut suurimmaksi osaksi metallimusiikkiin.

## Yhtyeitä
* Agoraphobic Nosebleed
* Botch
* Cave In
* Cult of Luna
* Isis
* Jesu
* Khanate
* Merzbow
* Pelican
* Xasthur
Joensuu Areena

**Joensuu Areena** on suuri monitoimihalli ja suurtapahtumien keskus Joensuussa. Se on rakennettu ensisijaisesti urheilijoiden käyttöön. Areenan varustetaso, akustiikka ja valaisutehot sopivat myös suurkokousten, messujen, tapahtumien ja konserttien järjestämiseen. Joensuu Areena on Mehtimäen urheilualueen suurin rakennus ja sijaitsee aivan Joensuun keskustan tuntumassa.

Areenassa on yleisurheilukenttä, tekonurmi jalkapalloilulle ja pesäpalloilulle, lentopallon, salibandyn kentät, kiipeilyseinä.
Areenan keskiosa on jaettavissa kolmeen osaan, joihin kaikkiin on oma sisäänkäynti. 

Areena valmistui helmikuussa 2004. Se oli valmistuessaan Suomen suurin puurakennus. Eduskunnan puhemies Paavo Lipponen vihki sen virallisesti käyttöön 17. maaliskuuta 2004.

## Perustiedot

*kokonaispinta-ala 14&nbsp;600 neliömetriä
*kenttätilan pinta-ala 10&nbsp;600 neliömetriä 
*vapaa korkeus 24 metriä 
*kiinteitä katsomopaikkoja areenassa on noin 850, siirrettävillä katsomoilla istumapaikkoja yhteensä 2&nbsp;000. Maksimikapasiteetti tapahtumissa 7&nbsp;000.
*rakennuttaja Joensuun kaupunki, arkkitehtisuunnittelu PRO-ARK Oy, arkkitehti Marjatta Hara-Pietilä, rakennuttajatehtävät CMC, urakoitsija YIT

## Suuria tapahtumia

Areena on suurten messujen ja tapahtumien paikka. Siellä on pidetty muun muassa erilaisia messuja, joista suurimmat Karjalan Messut 2004, ja suuria yleisötilaisuuksia, esimerkiksi evankeliumijuhlat 2006 ja Suomen Keskustan puoluekokous 2008. Myös SDP, Kokoomus ja Perussuomalaiset ovat pitäneet puoluekokouksensa Areenassa.  

Areena on Josban kotihalli. Joensuun Maila pelaa siellä talvisarjojen pelit. Aiemmin Areenaa käyttivät myös nykyisin Mehtimäkihallissa pelaava Kataja Basket sekä talvisin Jippo ennen Rantakylän liikuntahallin valmistumista. Joensuun Areenalla harjoittelee myös Joensuun Thai Boxing Club.
Areenan toistaiseksi suurin tapahtuma oli Taitaja-tapahtuma, joka toi Joensuuhun kymmeniätuhansia katsojia helmi-maaliskuussa 2007. Toukokuussa 2007 Areenassa esiintyi Deep Purple, jolloin yleisöä oli yhtä aikaa 6&nbsp;000 henkeä.

## Rakennuspalkinnot

Joensuu Areena on saanut useita rakennusalan valtakunnallisia palkintoja:
* Vuoden liikuntapaikka 2004
* Vuoden 2004 RIL-palkinto (ent. Vuoden Rakennusinsinöörityö)

## Lähteet

## Aiheesta muualla

*Joensuu Areenan kotisivut
Juri Šatalov

**Juri Grigorjevitš Šatalov** (, 13. kesäkuuta 1945 Omsk, Neuvostoliitto – 20. maaliskuuta 2018) oli venäläinen jääkiekkoilija, pelipaikaltaan puolustaja. Hän edusti seuroja Krylja Sovetov ja TsSKa Moskova. Hän pelasi Neuvostoliiton maajoukkueessa Summit Series -turnauksessa vuonna 1972.

## Saavutukset

* Maailmanmestaruus 1974
* Neuvostoliiton-mestaruus 1968, 1974
* Neuvostoliiton urheilumestari 1974

## Lähteet
Egyptin lippu

**Egyptin lippu** on Egyptin kansallistunnus vaakunan ja kansallislaulun ohella. Se otettiin käyttöön 4. lokakuuta 1984. Se on muuttunut monta kertaa vuosien varrella. Nykyisessä Egyptin lipussa on symbolina "Saladinin kotka", joka on kuvattu myös Egyptin vaakunassa. Lipun väreistä punainen kuvaa kuningas Faruqin aikaa, valkoinen veretöntä Faruqin vallasta syössyttä vallankaappausta 1952 ja musta riistoa monarkian ja brittiläisen siirtomaavallan alla. Egyptin lipun värit otettiin myös Jemenin, Syyrian ja Irakin lippuun. Niissä keskellä oleva symboli on erilainen.

## Egyptin entisiä lippuja

Kuva:Flag_of_Egypt_(1793-1844).svg| Egyptin lippu turkkilaisvallan alla
Kuva:Egypt flag 1882.svg|Egyptin  krediivin lippu brittivallan alla  (1914–1922). 
Kuva:Flag of Egypt 1922.svg|Egyptin kuningaskunta (1922–1952)
Kuva:Flag of Egypt 1952.svg|Egyptin lippu vuosina 1952–1958
Kuva:Flag of the United Arab Republic.svg|Yhdistynyt arabitasavalta- Egypti ja  Syyria (1958–1961), lippu on ollut käytössä vuoteen 1972.
Kuva:Flag of Egypt 1972.svg|Egyptin tasavallan lippu vuosina 1972–1984


## Lähteet

## Aiheesta muualla
Vjatšeslav Anisin

**Vjatšeslav Mihailovitš Anisin** (, s. 7. marraskuuta 1951 Moskova, Neuvostoliitto) on venäläinen entinen jääkiekkoilija. Pelipaikaltaan hän oli keskushyökkääjä.

Anisin pelasi Neuvostoliiton maajoukkueessa 1970-luvun alussa ketjukavereinaan Juri Lebedev ja Aleksandr Bodunov. Hän voitti kolme maailmanmestaruutta ja pelasi Summit Series -turnauksessa 1972.

Kotimaassaan Anisin edusti seuroja Krylja Sovetov Moskova, TsSKA Moskova, Spartak Moskova ja SKA Leningrad.

## Saavutukset

* kolme jääkiekon maailmanmestaruutta 1973–1975
* yhdeksän Neuvostoliiton mestaruutta 1968, 1970, 1971, 1974, 1977–1981
* Neuvostoliiton urheilumestari 1973
Egyptin vaakuna

**Egyptin vaakuna** on Egyptin tunnus lipun ja kansallislaulun ohella. Siihen on kuvattu Saladinin kotka, joka katsoo oikealle. Sen päällä on kilpi, jossa on Egyptin lipun värit punainen, valkoinen ja musta. Vaakunan alaosassa lukee جمهورية مصر العربية eli "Egyptin arabitasavalta" arabiaksi. Nykymuodossa vaakuna on otettu käyttöön 1984. Vuodet 1972–1984 sen tilalla oli Qureishin kultainen haukka.

## Lähteet
Aleksandr Bodunov

**Aleksandr Ivanovitš Bodunov** (; 6. maaliskuuta 1951 Moskova – 11. toukokuuta 2017) oli kilpaurallaan Neuvostoliittoa edustanut venäläinen jääkiekkoilija, pelipaikaltaan oikea laitahyökkääjä.

Bodunov pelasi Neuvostoliiton maajoukkueessa Juri Lebedevin ja Vjatšeslav Anisinin kanssa samassa ketjussa 1970-luvun alussa. Hän pelasi jääkiekkoseuroissa Krylja Sovetov, TsSKA ja Spartak. Bodunov voitti kaksi maailmanmestaruutta. Hän pelasi Summit Series -otteluissa Kanadaa vastaan 1972 ja teki yhden maalin kolmannessa pelissä.

## Saavutukset

* kaksi maailmanmestaruutta 1973, 1974 (samalla Euroopan mestaruudet)
* neljä Neuvostoliiton-mestaruutta

## Lähteet
Michael Frater

**Michael Frater** (s. 6. lokakuuta 1982 Manchester, Jamaika) on jamaikalainen pikajuoksija.

Frater sijoittui nuorten maailmanmestaruuskilpailuissa 2000 viidenneksi 100 metrin juoksussa sekä 4&nbsp;×&nbsp;100 metrin viestijuoksussa. Hän karsiutui Manchesterin Kansainyhteisön kisoissa 2002 100 metrin välierissä. Santo Domingon Pan-Amerikan kisoissa 2003 hän voitti kultaa 100 metrillä ajalla 10,21. Hän karsiutui Pariisin MM-kisoissa 2003 100 metrin toisissa alkuerissä ja Ateenan olympialaisissa 2004 välierissä. Helsingin MM-kisoissa 2005 hän voitti 100 metrillä MM-hopeaa ajalla 10,05 ja kuului neljänneksi sijoittuneeseen Jamaikan pikaviestijoukkueeseen. Vuonna 2006 hänet hylättiin Kansainyhteisön kisojen 100 metrin välierissä, mutta sai kultaa 4&nbsp;×&nbsp;100 metrin viestissä. Samana vuonna hän voitti 100 metrin Jamaikan mestaruuden.  hän oli samalla matkalla kolmas.

Pekingin olympialaisissa 2008 hän juoksi 100 metrillä kuudenneksi tuolloisella ennätyksellään 9,97, ja pikaviestin loppukilpailussa hän juoksi toisen osuuden olympiakultaa ME-ajalla 37,10 voittaneessa Jamaikan joukkueessa. Myöhemmin Jamaika hylättiin, kun Fraterin joukkuekaveri Nesta Carter kärysi dopingista.  hän sijoittui 100 metrillä kolmanneksi. Berliinin MM-kilpailuissa 2009 hän karsiutui 100 metrillä välierissä. Pikaviestissä hän juoksi toisen osuuden Jamaikan joukkueessa, joka voitti maailmanmestaruuden ajalla 37,31. Daegun MM-kilpailuissa 2011 hän karsiutui 100 metrin välierissä. Pikaviestissä hän juoksi toisen osuuden maailmanennätysajalla 37,04 maailmanmestaruuden voittaneessa Jamaikan joukkueessa. Lontoon olympialaisissa 2012 hän juoksi jälleen toisen osuuden 4&nbsp;×&nbsp;100&nbsp;metrin viestissä Jamaikan voittaessa kultaa ME-ajalla 36,84.

## Henkilökohtaiset ennätykset
* 100 metrin juoksu: 9,88 (2011)
* 200 metrin juoksu: 20,63 (2002)

## Lähteet
* 
* 

### Viitteet
Suzy Parker

**Cecilia Ann Renee ”Suzy” Parker** (28. lokakuuta 1932 San Antonio, Texas – 3. toukokuuta 2003 Montecito, Kalifornia) oli yhdysvaltalainen näyttelijä ja huippumalli.

Suzy Parkerin sisko oli kuuluisa huippumalli Dorian Leigh, joka esitteli hänet Eileen Fordille, kun hän oli 14-vuotias. Parkerista tuli Coco Chanelin tunnuskasvo. Parkerin väitetään olleen ensimmäinen malli, joka ansaitsi yli 100 dollaria tunnilta ja 100&nbsp;000 dollaria vuodessa.

Suzy Parker teki elokuvadebyyttinsä elokuvassa *[[Rakastunut Pariisissa]]* (1957). Muita hänen tähdittämiään elokuvia ovat *[[Laivasto riemulomalla]]* (1957), *[[Yksinäisiä sydämiä]]* (1958), *[[Kaikki unelmani]]* (1959), *[[Vihollisen armoilla (vuoden 1960 elokuva)|Vihollisen armoilla]]* (1960), *[[Kauhukammio]]* (1966) sekä sivuroolit televisiosarjoissa *[[Tarzan (televisiosarja)|Tarzan]]* ja *[[Hämärän rajamailla]]*.

Parker otti kolmannen aviomiehensä Bradford Dillmanin sukunimen, ja hänet tunnettiin eläkkeelle jäädessään nimellä Suzy Parker Dillman. Parkerilla oli neljä lasta, yksi toisen aviomiehen Pierre de la Sallen kanssa ja kolme Dillmanin kanssa.

## Lähteet

## Aiheesta muualla
* A pic:Suzy Parker in 1969
Out of Control

__NOTOC__
**Out of Control** on Peter Crissin julkaisema albumi vuodelta 1980. Hänet oli juuri erotettu KISSistä. Albumi myi erittäin heikoisti. Albumilta julkaistiin singlenä myös kappale "I Found Love".  **Out of Control** julkaistiin CD:nä vuonna 1997.

## Kappaleet
#
#
#
#
#
#
#
#
#
#

## Kokoonpano
* Peter Criss – laulu, rummut, lyömäsoittimet
* Stan Penridge – kitara, taustalaulu
* David Wolfert – kitara, syntetisaattori
* Tony Mercandante – basso, taustalaulu
* Stu Woods – basso
* Benny Harrison – syntetisaattori, koskettimet, taustalaulu
* Ed Walsh – syntetisaattori
* David Buskin – taustalaulu
* George Young – saksofoni kappaleessa "Where Will They Run?"

## Arvostelut
* AllMusic: 

## Lähteet

### Viitteet
Ärrä-Cup

**Ärrä-Cup** on jokavuotinen Helsingissä pelattava jääkiekon harjoitusturnaus. Ärrä-cup pelataan aina pari viikkoa ennen SM-liigakauden alkua Hartwall Areenalla. Turnauksen nimi on ollut nykyisensä vuodesta 2000 lähtien. Vuonna 1999 turnaus pelattiin nimellä Ravi-Hockey Tournament.

Ensimmäinen turnaus Hartwall Areenalla pidettiin jo vuonna 1997 eli valmistumisvuonna. Tuolloin turnauksesta käytettiin nimiä SAS Jackpot Cup ja Hartwall Areena Cup. Seuraavana vuonna kilpailun nimi oli SAS Cup. Ärrä-cupiin on aina osallistunut neljä joukkuetta. Joukkueet pelaavat aluksi välieräottelut, joiden voittajat pelaavat finaalissa ja häviäjät pronssiottelussa. Näin otteluja kertyy kaikille kaksi. Vuonna 2007 turnauksen voitto meni Ilvekselle, joka kukisti loppuottelussa Jokerit lukemin 2–0. Pronssia otti Pelicans.

## Finaalit

## Lähteet
Let Me Rock You

**Let Me Rock You** on Peter Crissin kolmas studioalbumi, joka julkaistiin toukokuussa 1982. Albumia ei julkaistu Yhdysvalloissa ennen vuotta 1997, kun se julkaistiin CD:nä. Tuottajana toimi Vini Poncia, joka oli tuottanut hänen aiemman sooloalbumin vuodelta 1978.

## Kappaleet
#
#
#
#
#
#
#
#
#
#

## Arvostelut
* AllMusic: 

## Lähteet
Francisco Fernández

**Francisco Fernández** tarkoittaa seuraavia henkilöitä:

* Francisco Javier Fernández, espanjalainen kävelijä
* Francisco Fernández Higuera, espanjalainen jalkapalloilija
* Francisco Fernández Ochoa, espanjalainen alppihiihtäjä
* Francisco Fernández Ordóñez, espanjalainen poliitikko
* Francisco Fernández Rodríguez, espanjalainen jalkapalloilija.
Boris Kulagin

**Boris Kulagin** (31. joulukuuta 1924 – 25. tammikuuta 1988 Moskova, Neuvostoliitto) oli venäläinen jääkiekkovalmentaja, jääkiekkoilija, jalkapalloilija ja jääpalloilija. 

## Pelaajaura

Hän pelasi VVS-kerhossa ja teki kaksi maalia 15 ottelussa Neuvostoliiton mestaruussarjassa 1947–48. Monipuolisena urheilijana hän pelasi myös Neuvostoliiton jalkapallo- ja jääpallomestaruussarjoissa.

## Saavutukset valmentajana

* TsSKA:n valmentajana 1961–1971
* Krylya Sovetovin päävalmentajana 1971–1976
* Spartak Moskovan päävalmentajana 1979–1984
* Neuvostoliiton mestari 1974
* Neuvostoliiton maajoukkueen valmentajana 1972–1974
* Neuvostoliiton maajoukkueen päävalmentajana 1974–1976
* jääkiekon maailmanmestaruus 1974, 1975
* Euroopan mestaruus 1974, 1975
* jääkiekon olympiakulta 1976
* Summit Series-otteluissa 1972, 1974
* Neuvostosiipien valmentaja NHL Club Super Series 1975/1976 otteluissa

## Lähteet
Asemanseutu (Kempele)

**Asemanseutu** on Kempeleen keskustassa seututien 847 itäpuolella sijaitseva asuinalue Pohjanmaan radan varrella. 

Alueen rakennuskanta koostuu suurimmaksi osaksi vanhoista omakotitaloista, mutta siellä on myös rivi- ja kerrostaloasuntoja. Asuntoja alueella vuonna 2020 oli 35, joista 29 kerrostalohuoneistoja. Muun muassa alueella sijaitsevat Osuuskassan ja Metsärinteen talot ovat luokiteltu historiallisesti arvokkaiksi rakennetuiksi kulttuuriympäristöiksi. Osuuskassan talossa on toiminut aikoinaan muun muassa Kempeleen posti, Säästöpankki ja leipomo.

Alueella sijaitsee Kempeleen rautatieasema, jossa matkustajaliikenne alkoi uudestaan 20. kesäkuuta 2016. Junaradan varsi vanhoine pihoineen on kulttuurihistoriallisesti merkittävää aluetta. Historiallisesti merkittävä Pohjanlahden rantatie on kulkenut alueen eteläosassa. Asemanseudulla sijaitsi aiemmin Kempeleen vanha kunnantalo, joka käyttöikänsä päähän tulleena purettiin kesän ja syksyn 2019 aikana. Puretulle alueelle tulee uuden kaavan mukaan muun muassa uusia asuinkerrostaloja ja liikehuoneistoja.

## Lähteet
Pontiac

**Pontiac** oli yhdysvaltalainen General Motors -konsernin automerkki. Ensimmäiset Pontiacit tulivat markkinoille Pohjois-Amerikassa vuonna 1926. GM lopetti Pontiacin toiminnan 31.10.2010.

## Historia
Pontiac-tuotenimeä käytti ensimmäisenä, vuonna 1906, hevosvaunuja valmistanut Pontiac Spring & Wagon -niminen yritys, joka yhdistyi vuonna 1908 Oakland Motor Companyn kanssa. Yritys nimettiin Oakland Motor Car Companyksi, ja sen toimipaikkana oli Pontiacin kaupunki Michiganissa, joka oli saanut nimensä intiaanipäällikkö Pontiacin mukaan. Yritys valmisti Cartercar-merkkistä autoa, kunnes General Motors (GM) osti yrityksen vuonna 1909.

Pontiacin, kuten monien muiden GM:n automerkkien, tila ei ollut vuoden 2008 talouskriisin myllerryksessä kovin valoisa. Varsinkin suurten autojen myyntiluvut olivat Yhdysvalloissa laskussa. GM:n johto ilmoitti joulukuussa 2008 keskittyvänsä yhä enemmän päämerkkiensä Chevroletin, Buickin, GMC:n ja Cadillacin tukemiseen Pontiacin jäädessä syrjään. General Motors aikoi markkinoida Pontiacia jatkossa lähinnä erikoismallina.

## Tunnettuja malleja

* Pontiac Aztek
* Pontiac Bonneville
* Pontiac Firebird
* Pontiac Grand Prix
* Pontiac Trans Sport
* Pontiac GTO

## Lähteet

## Aiheesta muualla
Kovan onnen kundi

**Kovan onnen kundi** (*My Name Is Earl*) on yhdysvaltalainen Emmy-palkinnon voittanut komediasarja, jonka on luonut Greg Garcia. Sarjaa tuotti 20th Century Fox Television. Pääosissa näyttelivät Jason Lee ja Ethan Suplee. Suomessa sarjaa on esitetty televisiokanavilla Sub ja MTV3. Sarjassa ilmestyi neljän tuotantokauden aikana yhteensä 96 jaksoa.

## Jaksot

### 1. kausi (2006–2007)
# Karma
# Viimeiset sauhut
# Kilpajuoksu vaimoa vastaan
# Lavastettu kuolema
# Earl opettajana
# Palkintopokaalin metsästys
# Golfin lumoissa
# Joyn häät
# Isä pormestariksi
# Valheellista joulua
# Ladonpolttaja
# Karma, missä olet?
# Varastettu hodarikärry
# Tarkoitusta etsimässä
# Iloa elämään
# Professori
# Verovelka
# Iskän auto
# Y2K
# Mörkö
# Palkkionmetsästäjä
# Virkamerkkivarkaus
# Ilmakivääri-keissi
# Numero ykkönen

### 2. kausi (2006–2007)
# Ikäviä juttuja
# Kohtalokas hyppely
# Parrakas nainen
# Kissafani
# Rokkielämää
# Jumalan ääni
# Postilaatikko
# Hippikommuuni
# Syntynyt peluriksi
# Rajan toisella puolen, osa 1
# Rajan toisella puolen, osa 2
# TV-tähdet
# Kuka vei aarteen?
# Rekkaan lukittu mies
# Vaihto-oppilas
# Sisarpuoli
# Synttärit
# Arvaa kuka on isä?
# Reportterin riesa
# Käännytys
# Yhteiskuntakelpoinen
# Haussa oikea työpaikka
# Oikeudenkäynti

### 3. kausi (2007–2008)
# Kahden vuoden kakku, osa 1
# Kahden vuoden kakku, osa 2
# Kahakat kuriin
# Saman katon alla
# Luovuus hukassa
# Suhteet solmussa
# Lain nimessä, osa 1
# Lain nimessä, osa 2
# Koulutiellä, karkutiellä
# Piiritystä ja päivänvaloa
# Tulilinjalla
# Uusi sopimus
# Takaisin vapauteen
# Koomassa
# Mielikuvitusta
# Kuin varkain
# Loman runnellut
# Kotiutus
# Rakkauden perässä
# Pakkausta
# Kaukana kaivatusta - osa 1
# Kaukana kaivatusta - osa 2

### 4. kausi (2008–2009)

# Taikatunti
# Syrjähyppyjä
# Tartuntavaara
# Pelastakaa sotamies Jerry
# Suloinen Johnny
# Unelmista totta
# Lainsuojaton
# Voodoo vainoaa
# Mysteerinen naapuri
# Earlin ja Joyn vuosipäivä
# Pelkkää pyörremyrskyä
# Pesukarhupesue
# Vuosisadan petkutus
# Sydänsuruja paikatessa
# Tähdeksi taivaalle, osa 1
# Tähdeksi taivaalle, osa 2
# Randyn karma
# Ystävyydestä
# Peitenimiä
# Aukko avaruudessa
# Noitanainen
# Pinkkiä pilaa
# Lihan lätinää
# Kännipäistä kidnappausta
# Epäiltynä, osa 1
# Epäiltynä, osa 2
# Isyys ihmetyttää

## Aiheesta muualla
* Ohjelman virallinen internetsivu
Luleå HF

**Luleå Hockey** tai **Luleå HF** on ruotsalainen jääkiekkoseura Luulajasta, joka pelaa maan korkeimmalla sarjatasolla SHL:ssä. Seura on perustettu vuonna 1977 nimellä GroKo Hockey. Joukkue syntyi kahden luulajalaisen jääkiekkoseuran, IFK Luleån ja Luleå SK:n yhdistyttyä. Seuran nimi vaihdettiin nykyiseksi vuonna 1979. Ruotsin mestaruuden joukkue on voittanut vuonna 1996. Luleå Hockeylla on myös e-urheilujoukkue, joka pelaa NHLGamerin järjestämässä ECL ELITE -sarjassa.

## Saavutukset
* Ruotsin mestari: 1996, 2025
* RM-hopeaa: 1993, 1997, 2013
* CHL-mestaruus: 2015

## Maineikkaita pelaajia
### Jäädytetyt numerot
* **4** Stefan Nilsson
* **12** Johan Strömwall
* **22** Hans Norberg †
* **28** Roger Åkerström
* **35** Jarmo Myllys

### Kapteenit

* Håkan Karlsson 1977–1978
* Thomas Bäckström 1978–1979
* Torbjörn Köhler 1979–1984
* Lars Lindgren 1984–1988
* Lars-Gunnar Pettersson 1988–1992
* Stefan Nilsson 1992–1998
* Roger Åkerström 1998–2006

* Mikael Renberg 2006–2007
* Anders Burström 2007–2011
* Niclas Wallin 2011–2012
* Chris Abbott 2012–2015
* Johan Harju 2015–2017
* Niklas Olausson 2017–

## Päävalmentajat

* Lars-Åke Sivertsson 1977–1978
* Kjell Widmark 1978–1982
* Freddy Lindfors 1982–1985
* Hans Lindberg 1985–1986
* Freddy Lindfors 1986–1988
* Mikael Lundström 1988–1991
* Freddy Lindfors 1991–1993
* Sakari Pietilä 1993–1994
* Lars Bergström 1994–1998

* Ulf Taavola 1998–2003
* Mikael Andersson 2003–2005
* Slavomír Lener 2005–2007
* Roger Kyrö 2007–2010
* Jonas Rönnqvist 2010–2014
* Joakim Fagervall 2014–2016
* Stefan Nilsson 2016–2017
* Petter Lasu Nilsson 2017
* Thomas Berglund 2017–

### Joukkue kaudella 2025–2026

### Valmennus & Joukkueenjohto
* **Päävalmentaja:** Thomas Berglund 
* **Apuvalmentaja:** Antti Alamäki 
* **Apuvalmentaja:** Roger Kyrö 
* **Apuvalmentaja:** Henrik Stridh 
* **Maalivahtivalmentaja:** Gusten Törnqvist 
* **Fysiikkavalmentaja:** Philip Sjölund 
* **Fysiikkavalmentaja:** Mattias Waaranperä 
* **Huoltopäällikkö:** Niklas Lindvall 
* **Huoltopäällikkö:** Joel Lundqvist 
* **Huoltopäällikkö:** Peter Åström 
* **Puheenjohtaja:** Stefan Enbom 
* **Toimitusjohtaja:** Thomas Fröberg 
* **Apulaistoimitusjohtaja:** Ulf Engman 

*Lähde: EliteProspects*

## Lähteet
* http://eurohockey.com/club/189-lule-hf.html

### Viitteet

## Aiheesta muualla

* Seuran kotisivut
Tuulten viemää

**Tuulten viemää** on Kaija Koon toinen studioalbumi, joka ilmestyi vuonna 1993. Albumia on myyty yli 175&nbsp;000 kappaletta, ja se on Suomen kaikkien aikojen seitsemänneksi myydyin albumi. Suurimman hitin ”Kuka keksi rakkauden” lisäksi singleinä julkaistiin kappaleet ”Niin kaunis on hiljaisuus”, ”Hanat aukeaa”, Tule lähemmäs beibi”  ja ”Kylmä ilman sua”. Albumi palkittiin Vuoden albumin Emma-palkinnolla.

*Tuulten viemää* -levyn juhlapainos julkaistiin vuonna 2012 uudelleen osana Platinaklassikko-sarjaa.

## Kappaleet

# 
# 
# 
# 
# 
# 
# 
# 
# 
# 
# 

### Vuoden 1994 juhlapainos

Vuonna 1994 julkaistussa juhlapainoksessa ovat mukana myös seuraavat kappaleet:

# 
# 

## Tekijät

**Muusikot**
* Risto Asikainen ja Jarmo Havukainen – kitarat
* Pekka Toivanen – saksofoni

**Tuotanto**
* Tuottaja: Markku Impiö
* Äänitys: Advoice-studiossa
* Valokuvat: Michael Aston
* Kansi: Private Eye

## Lähteet
Super Six

**Super Six** voi tarkoittaa seuraavia asioita:

* Super Six World Boxing Classic, nyrkkeilykilpailu
* Opel Super 6, automalli
* Super 14, aiemmin *Super Six* -nimellä tunnettu rugby union -kilpailu
* 6 red, eräs snooker-peli
* entinen jääkiekon Euroopan seurajoukkueiden mestaruusturnaus